**RESOCIALIZACIJA**

**Resocializacija ali ponovna socializacija** je proces, v katerem se izničijo učinki prejšnje socializacije in sprejmejo nove oblike vedenja, vrednotenja in čustvovanja.

**Gre za proces, v katerem se človek iz različnih razlogov bistveno »preoblikuje«.** O resocializaciji najpogosteje govorimo, ko gre za pojave odklonskega vedenja v neki družbi, npr. resocializacija kriminalcev, narkomanov, alkoholikov …

Obstajajo posebne organizacije, ki bi naj skrbele za **sistematično resocializacijo**.

To so: zapori, psihiatrične bolnišnice, komune za zdravljenje narkomanov …

Te organizacije lahko imenujemo **totalne organizacije.** V takšnih organizacijah lahko pride do radikalnih sprememb osebnosti in vedenja.

**Vendar pa prisilna resocializacija ne daje vedno družbeno zaželenih učinkov.** Ljudje lahko zapor ali vzgojni zavod doživljajo kot krivico, kar poraja pri njih odpor. Po bivanju v takšni totalni organizaciji se vrnejo v prejšnje družbeno okolje, v katerem se zopet lahko obudijo prejšnji vedenjski vzorci.

V zvezi s tem govorimo tudi o **STIGMATIZACIJI** – ljudje, ki so del svojega življenja preživeli v zaporu, psihiatrični bolnišnici, komuni, lahko vse nadaljnje življenje nosijo oznako zapornika, prestopnika …

Takšne oznake lahko preprečujejo vključitev v »normalno« življenje in spodbujajo vrnitev k prejšnjemu vedenju.